**ДО**

**КМЕТА НА**

**ОБЩИНА СВИЛЕНГРАД**

**Арх. Анастас Карчев**

**ОТЧЕТЕН ДОКЛАД**

**На НЧ „ЗОРА – 2009г.“, с. Пъстрогор, общ. Свиленград**

 **ЗА ПЕРИОДА от 01.01.2022 г. – 31.12.2022 г.**

***Уважаеми Дами и Господа,***

Днес, 31.03.2023г. добре дошли на нашето отчетно годишно изборно събрание за периода от 01.01.2022 г. до 31.12.2022 г.

Народните читалища преминаха през вековете и останаха като храм на българския дух, запазиха езика, традициите, хората и песните на нашия народ. Нашите хора са уникални, където 20-50 човека се държат за ръце, образуват кръг, вземат енергията от Космоса и си предават хубавата енергия помежду си. Една такава песен пътува в Космоса с гласа на Валя Балканска.

През своята 150 годишна история, българското читалище има своята завоювана позиция, за работа в подкрепа на обществото. Читалището е място, където широк кръг от хора общуват и се занимават с творчество. Тук човек се стреми да реализира онази част от себе си, която поради обстоятелствата на живота е останала в сянка и сега тук търси път за изява.

Нашата задача е да съхраним това богатство и да го предадем на младите.

През изминалата 2022 година, читалището осъществяваше дейността си със своите програмни цели, заложени в програмата за развитие на читалищната дейност. Ръководството постави следните задачи:

1. **Запазване и разпространение на българските традиции и обичаи, песни и танци.** Съхранение и развитие на любителското художествено творчество, привличане на млади хора за насърчаване на социалната промяна. Активно участие на групата за автентичен фолклор и индивидуални изпълнители, взеха участие, пяха в много села.
2. **Превръщане на читалището в общо достъпен център за библиотечно и информационно обслужване.** Задачата на библиотеката е да обновява библиотечния фонд, в зависимост от читателските интереси. Осъществяване на изложби от книги, свързани с бележитите дати на личности и събития. Провеждане на литературни четения.
3. **Културно-масова дейност.** Изпълнение на културния календар за читалищни прояви. Участие в културните мероприятия, свързани със съхранението и популяризирането на местни традиции и обичаи.

22.01.2022 г. Бабинден – извършване на ритуала с почерпка.

01.02.2022 г. Трифонзарезан – отидохме до лозята и там избрания Бей извърши традиционно зарязване. След това с музика и песни празника продължи до късно през деня.

19.02.2022 г. – отбелязахме годишнина от Обесването на Васил Левски.

01.03.2022 г. – Ден на самодееца. С група самодейци го празнувахме в Читалището на с. Пъстрогор.

03.03.2022 г. – Национален празник на България. Поднесохме цветя на паметника в селото.

08.03.2022г. – Ден на жената-майка. Празникът го отбелязахме в Магазина на селото. Групата за автентичен фолклор изпяха няколко песни и се почерпихме.

12.04.2022 г. – Цветница.

02.06.2022 г. – Денят на Христо Ботев. Поднесохме цветя на паметника в селото.

24.06.2022 г. – Празник на билките – Еньовден. Празник на билките, здравето, слънцето и водата. Почетохме празника в село Пъстрогор.

14.10.2022г. – отпразнувахме Петков ден като дадохме курбан от черни кокошки.

23.12.2022 г. – Коледа в село Пъстрогор. Отбелязахме празника, заедно с местното население в читалището.

31.12.2022 г. – Честване на Нова година. Отбелязахме празника, заедно с местното население в читалището и гости.

Читалището поддържа членска маса от 45 до 50 човека и се ръководи от своя върховен орган – Общото събрание, а през останалото време от законно избраното читалищно настоятелство и Председател.

1. **Финансиране и отчетност.** Читалището набира средства от членски внос, културно-просветна дейност, субсидии от държавния и общински бюджет и дарения.

**БЮДЖЕТ**

**на Народно читалище „Зора – 2009г.“ с. Пъстрогор**

**ПРИХОДИ**

|  |  |
| --- | --- |
| Субсидии | 9 800.00 лв |
|  |  |
|  |  |
| **Всичко приходи** | **9800.00 лв** |

**РАЗХОДИ**

|  |  |
| --- | --- |
| Заплата | 5000.40 лв |
| Осигуровки | 2688.00 лв |
|  Учебни и научни разходи и книги за библиотеката | 100.00 лв |
|  Материали | 100.00 лв |
|  Горива и енергия | 150.00 лв |
|  Външни услуги | 150.00 лв |
|  Текущ ремонт  | 121.00 лв |
|  Други разходи – годишна такса банка | 216.00 лв |
|  |  |
|  |  |
|  |  |

Остатък по банкова сметка към края на периода към 31.12.2022 г. – 3844.83 лв

Касова наличност към момента, в касата на Читалището: 1828.00 лв

**Дами и господа,**

И в най-малкото населено място в нашата родина, има ли читалище, има го и огънят от родолюбието, има ги и хората-самодейците, които черпят от местния изворен фолклор, запяват и заиграват от сърце, топлят душите на хората и предават на поколенията местните традиции и обичаи.

С особена признателност, настоящото настоятелство, отправя своята благодарност към всички членове на читалището и самодейците, които с желание работиха за съхранението и разпространението на родната ни самобитна култура.

31.03.2023 г. Председател

на НЧ „Зора-2009г.“

с. Пъстрогор: ………………………

 /Иван Костадинов Стоянов/